I 2003 etablerer Kongsberg Maritime seg i Shanghai (Kina) med et eget selskap under navnet Kongsberg Maritime China Shanghai (KMCS). Selskapet etableres etter modellen fra Korea med egen prosjektgjennomføring og gjør engineering, test og igangkjøring av Kongsberg Maritimes systemer levert til skipsverftene i Kina. I tillegg etableres det produksjonslinje for produksjon av kontrollkonsoller og annen elektronmekanisk montasje. miniatyr|Åpning av Kongsberg Maritime China Zhenjiang i Kina i 2008. Kongsberg Maritime signerte i august 2007 en intensjonsavale med selskapet ZMEA i Zhenjiang Kina om å etablere et joint venture for å produsere skipstavler og annen elektromekanisk montasje. Avtalen blir endelig signert i april 2008 og Kongsberg Maritime China Zhejiang (KMCZ) blir etablert. I 2010 blir det bygget ny fabrikk i Zhenjiang på 23.000 m2 for å oppruste og utvide aktiviteten samtidig som Kongsberg Maritime tar over aktiviteten med at selskapet Kongsberg Maritime China Jiangsu (KMCJ) blir etablert og produksjonsaktiviteten fra KMCZ og KMCS i Shanghai blir overført dit.